Der tages forbehold for store mørketal. Antallet af positive tilfælde er ikke lig med det samlede antal smittede i Danmark, da personer med milde eller ingen symptomer ikke bliver testet.

Derfor vil der være mange, som er smittet, men ikke registreret i statistikken.

Læs også : Status på coronavirus i hele verden

Flere bliver testet

Sundhedsmyndighederne er begyndt at skrue op for antallet af test, og det viser sig lørdag. Man har nu testet yderligere 1317 personer. Samlet er 18.810 personer nu testet mod 17.493 fredag.

Målet er ifølge Sundhedsstyrelsen at teste 5000 personer om dagen. Det vil svare til niveauet i Norge, som har et indbyggertal tæt op af det danske.

Sundhedsstyrelsen vurderer, at op mod 580.000 danskere - cirka ti procent af befolkningen - vil blive smittet med coronavirus i første bølge af sygdommen i løbet af foråret.